[{"text_idx": "#000006", "text": "Mae llyfrgelloedd cyhoeddus a llyfrgelloedd mewn ysgolion, colegau a phrifysgolion yng Nghymru yn cynnig mynediad am ddim i gyfrifiaduron a chynnwys o safon uchel, ac yn helpu bobl i ddatblygu eu sgiliau TG, er mwyn iddynt cael y budd mwyaf o\u2019r ddarpariaeth TG sydd ar gael. Mae llyfrgelloedd yn chwarae rhan allweddol mewn hwyluso mynediad i\u2019r holl wybodaeth sydd arlein a galluogi bobl i ryngweithio gyda\u2019r gwasanaethau arlein sydd ar gael."}, {"text_idx": "#000007", "text": "Mae llyfrgelloedd yn cynnig cyfraniad eang iawn i ddinaswyr:"}, {"text_idx": "#000008", "text": "Mynediad: Mynediad i gyfrifiaduron a\u2019r rhyngrwyd ymhob llyfrgell gyhoeddus yng Nghymru drwy 3,100 o derfynellau cyfrifiadur mewn gwasanaethau llyfrgell gyhoeddus yng Nghymru. Defnyddiodd y Cymry dros 1.6 miliwn o oriau o fynediad cyfrifiadurol am ddim. [cipfastats.net 2017-2018]\nDatblygu sgiliau TG: Gall unigolion ddatblygu sgiliau TG drwy gyfleoedd dysgu ffurfiol neu anffurfiol o fewn y llyfrgell.\nHelpu bobl i ddychwelyd i\u2019r gwaith: Gall unigolion baratoi eu CV, ac ymgymryd ag e-ddysgu i wella sgiliau.\nMynediad i gwybodaeth a hawliau: Gall unigolion ddefnyddio\u2019r llyfrgell i gael mynediad i e-wasanaethau\u2019r llywodraeth ar lefel lleol a chenedlaethol, er mwyn cael gwybodaeth am eu hawliau, a llenwi ffurflenni.\nTechnoleg addasedig: Gall unigolion efo anghenion arbennig gael mynediad i feddalwedd cyfrifiadur arbenigol i\u2019w helpu, fel meddalwedd llais i destun, mewn nifer o lyfrgelloedd yng Nghymru, a thrwy\u2019r adnoddau digidol."}, {"text_idx": "#000010", "text": "Mae llyfrgelloedd ledled Cymru yn cynnig Sesiynau Cymorth Digidol, ble gallwch gael cymorth gan staff profiadol a chefnogaeth i ystod eang o ymholiadau TG, yn cynnwys y canlynol:"}, {"text_idx": "#000011", "text": "Cymorth i ddefnyddio\u2019r cyfrifiaduron o fewn adeilad y llyfrgell, ac argraffu.\nCymorth efo cael mynediad i adnoddau digidol y llyfrgell.\nCymorth efo llenwi ffurflenni arlein."}, {"text_idx": "#000012", "text": "Ewch i dudalen digwyddiadau eich llyfrgell leol am fwy o wybodaeth."}, {"text_idx": "#000015", "text": "Yn ol Cymunedau Digidol Cymru, dyw 11% o bobl Cymru ddim ar-lein heddiw. Gyda mwy o wasanaethau cyhoeddus yn cael eu cyflwyno ar-lein, mae\u2019r rhain mewn perygl o gael eu gadael ar o\u0302l. Mae angen i sefydliadau sy\u2019n gweithio gyda\u2019r cyhoedd, yn enwedig yn y sector iechyd a gofal, feddwl sut i gynyddu cynhwysiant digidol fel bob pawb yng Nghymru yn gallu elwa."}, {"text_idx": "#000017", "text": "Hy\u0302n \u2013 40% o bobl 75 oed a throsodd sy\u2019n defnyddio\u2019r we, o gymharu a\u0302 97% o rai 16-49 oed\nAnabledd neu gyflwr iechyd hirdymor \u2013 74% o bobl ag anabledd neu gyflwr hirdymor sy\u2019n defnyddio\u2019r rhyngrwyd, o gymharu a\u0302 90% heb anabledd neu gyflwr hirdymor\nLlai hyddysg \u2013 dim ond 53% o bobl heb gymwysterau sy\u2019n defnyddio\u2019r rhyngrwyd, o gymharu a\u0302 95% a\u0302 chymwysterau addysg uwch."}, {"text_idx": "#000019", "text": "Beth yw manteision bod ar-lein?"}]